label_title: 2015-ös ENSZ klímaváltozási konferencia
label_desc: A 2015-ös ENSZ klímaváltozási konferenciát "(2015 United Nations Climate Change Conference)" a Párizs melletti Le Bourget településen tartották meg november 30. és december 12. között. Ez volt a 21. éves ülése "(COP 21)" az 1992-ben aláírt ENSZ éghajlatváltozási keretegyezménynek "(UNFCCC)" és a Kiotói jegyzőkönyvet aláíró országok 11. találkozója. A találkozó célja a világ minden országára kiterjedő jogilag kötelező erejű általános egyezmény megalkotása volt a klímaváltozás ügyében.